मैना की इस लड़ाई में उस पर कई तरह के प्रहार होते हैं, किंतु मैना का स्वतंत्र निर्भीक व्यक्तित्व हर वार का प्रतिकार करता हुआ संघर्ष पथ पर प्रशस्त होता है। वह न सिर्फ अपने परिवार और समाज के पितृसत्तात्मक संस्कारों को धता बताती है, बल्कि अपने समाज की अंदरूनी कमजोरियों (सामाजिक’-धार्मिक अंधविश्वास रूपी जड़ताओं) को भी निर्मूल करने हेतु सचेष्ट रहती है। क्योंकि, वह जानती है कि आदिवासी समाज की इसी जड़ मान्यताओं का सहारा लेकर मुख्यधारा समाज की शोषक शक्तियाँ अपनी सत्ता को यथावत् बनाये रखती है।